পানবাড়ি মসজিদ

পানবাড়ি মসজিদ বা রাঙামাটি মসজিদ আসামের ধুবড়ি জেলায় অবস্থিত একটি ঐতিহাসিক মসজিদ। একে আসামের সর্বপ্রথম মসজিদ হিসাবে গণ্য করা হয়। এই মসজিদ ধুবড়ি শহর থেকে ২৫ কি.মি. দূরে ১৭নং জাতীয় সড়কের পানবাড়ি এবং রাঙামাটির মধ্যে অবস্থিত। ১৫ এবং ১৬ শতকে নির্মিত এই তিনটি গম্বুজযুক্ত মসজিদে ইসলামীয় স্থাপত্যশৈলীর উল্লেখযোগ্য নিদর্শন পাওয়া যায়। পানবাড়ি মসজিদ বঙ্গের সুলতানের শাসনকালের স্থাপত্যের ঐতিহ্যপূর্ণ স্বাক্ষর বহন করছে। পানবাড়ি মসজিদ আসামে অবস্থিত জাতীয় গুরুত্বর স্মৃতিচিহ্নসমূহের মধ্যে অন্যতম। এর আশে-পাশে বিক্ষিপ্ত হয়ে থাকা ধ্বংসাবশেষসমূহ আসামের রাজ্যিক সংরক্ষিত স্মৃতিচিহ্নসমূহের তালিকায় অন্তর্ভুক্ত। পানবাড়ি মসজিদ কে কখন কীভাবে নির্মাণ করেছিলেল টা সঠিকভাবে জানা যায় না। অনেকের মতে পানবাড়ি মসজিদ ১৪৯৩ সাল থেকে ১৫১৯ সালের মধ্যে বঙ্গের সুলতান আলাউদ্দিন হুসেইন শাহ নির্মাণ করিয়েছিলেন। তিনি কামতাপুর রাজ্য দখল করার পরে তাঁর জয় উদ্‌যাপন করতে এবং প্রার্থনা করতে এই মসজিদ নির্মাণ করিয়েছিলেন। অন্য অনেকের মতে মোগল শাসক ঔরঙ্গজেবের সেনাপতি এবং বঙ্গের নবাব মীরজুমলা আসাম আক্রমণ করার সময়ে ১৬৬২ সালে এই মসজিদ নির্মাণ করিয়েছিলেন। মসজিদের কাছে সম্ভবত একই সময়ে নির্মাণ করা একটি ঈদগাহ এবং একটি কুয়ো আছে। মসজিদের পরিসরে পরে নির্মাণ করা পথ এবং একটি মিনার আছে। মোট ১৫০ জন মানুষ এখানে একইসময়ে নামাজ পড়তে পারে। কোঁচ রাজ্যের অন্তর্গত রাঙামাটি একসময় সমৃদ্ধিশালী স্থান ছিল। এটি কোঁচ রাজ্যের সীমান্ত গড় ছিল। আসাম আক্রমণকারী বঙ্গের সুলতান এবং মোগলরাও রাঙামাটি গড় ব্যবহার করেছিলেন। অনেকের মতে এই অঞ্চল আলাউদ্দিন হুসেইন শাহের সদর ছিল। এবং এই মসজিদ মুসলমান সেনা-জওয়ানদের উপাসনাস্থল ছিল। লোকবিশ্বাস মতে প্রায় ২০০ বছর আগে স্থানীয়লোকরা পানবাড়ি পাহাড়ে বনের মধ্যে মসজিদটিকে উদ্ধার করেন। তাঁরা একে পরিষ্কার করে নামাজ পড়ে। বর্তমান এই অঞ্চল ধর্মীয় পর্যটন স্থল হিসাবে পরিগণিত হয়েছে। এই অঞ্চলে চালানো খনন কার্যে মোগল যুগের একটি নগরের অবশেষ, ইটের বেদী, পোড়া মাটির পাত্র ইত্যাদি উদ্ধার হয়েছে। পানবাড়ি মসজিদ পরিচালনা পানবাড়ি মসজিদ পরিচালনা কমিটি করে। কমিটি মসজিদের ইমাম এবং অন্যান্য কর্মচারীকে নিযুক্তি দেয়। মানুষদের দান-দক্ষিণা মসজিদের আয়ের মূল উৎস। ইসলাম ধর্মের মূল উৎসব ঈদুলফিতর এবং ঈদ-উল-জুহা পানবাড়ি মসজিদে আন্তরিকভাবে উদ্‌যাপন করা হয়। দেশ-বিদেশের বিভিন্ন তীর্থযাত্রী মসজিদে আসে। প্রতি শুক্রবারে জুম্মা নামাজ পড়তেও এখানে বহু লোকের সমাগম হয়। পানবাড়ি মসজিদ ১৭নং জাতীয় সড়কের পাশেই অবস্থিত। এখানে ধুবড়ি, গুয়াহাটী এবং কোচবিহার থেকে নিয়মিত বাস চলাচল করে। এটি ফকীরাগ্রাম রেল স্টেশন থেকে প্রায় ৩০ কি.মি. দূরে। প্রায় ২০০ কি.মি. দূরে অবস্থিত লোকপ্রিয় গোপীনাথ বরদলৈ আন্তর্জাতিক বিমানবন্দরের খুব কাছের কার্যক্ষম বিমানবন্দর। Rupkamal (২০১১-০৬-০৩)। "A forgotten chapter of history – Panbari mosque"। Its my northeast। ২০১৬-০৪-০৪ তারিখে মূল থেকে আর্কাইভ করা। সংগ্রহের তারিখ ২০১২-১২-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Panbari Tourism, Assam India, Mosque of Assam, Panbari Mosque, East India Tours, Alamganj in Panbari, Mughal City of Assam, Assam Tours"। Indiainfoweb.com। ২০১২-০২-০৮ তারিখে মূল থেকে আর্কাইভ করা। সংগ্রহের তারিখ ২০১২-১২-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dhubri - District in Assam, Indi"। Gloriousindia.com। সংগ্রহের তারিখ ২০১২-১২-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Historic Panbari Masjid losing its glory, The Assam Tribune, Guwahat, 11 July 2011"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২২।  TwoCircles.net Two Circles+ Add Contact। "Panbari Masjid in Dhubri, the oldest masjid in N-E India Photo by wap.indyarocks.com | Flickr - Photo Sharing!"। Flickr। সংগ্রহের তারিখ ২০১২-১২-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rangamati Mosque, INDIA the pristine beauty